CELEX: 32019R0760
Language: bg
Date: 2019-05-13 00:00:00
Title: Регламент за изпълнение (ЕС) 2019/760 на Комисията от 13 май 2019 година за разрешаване на пускането на пазара на биомаса от дрожди Yarrowia lipolytica като нова храна съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията (Текст от значение за ЕИП.)

14.5.2019   
               
               
                  BG
               
               
                  Официален вестник на Европейския съюз
               
               
                  L 125/13
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/760 НА КОМИСИЯТА
         от 13 май 2019 година
         за разрешаване на пускането на пазара на биомаса от дрожди Yarrowia lipolytica като нова храна съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2015/2283 на Европейския парламент и на Съвета от 25 ноември 2015 г. относно новите храни, за изменение на Регламент (ЕС) № 1169/2011 на Европейския парламент и на Съвета и за отмяна на Регламент (ЕО) № 258/97 на Европейския парламент и на Съвета и на Регламент (ЕО) № 1852/2001 на Комисията (1), и по-специално член 12 от него,
         като има предвид, че:
         
                     (1)
                  
                  
                     В Регламент (ЕС) 2015/2283 се предвижда, че само новите храни, разрешени и включени в списъка на Съюза, могат да бъдат пускани на пазара в рамките на Съюза.
                  
               
                     (2)
                  
                  
                     В съответствие с член 8 от Регламент (ЕС) 2015/2283 беше приет Регламент за изпълнение (ЕС) 2017/2470 на Комисията (2) за изготвяне на списъка на Съюза на новите храни.
                  
               
                     (3)
                  
                  
                     В съответствие с член 12 от Регламент (ЕС) 2015/2283 Комисията трябва да представи проект на акт за изпълнение за разрешаване на пускането на пазара на Съюза на нова храна и за актуализиране на списъка на Съюза.
                  
               
                     (4)
                  
                  
                     На 10 април 2017 г. в съответствие с член 4 от Регламент (ЕО) № 258/97 на Европейския парламент и на Съвета (3) дружеството Skotan S.A. („заявителят“) подаде до компетентния орган на Полша заявление за пускане на пазара на Съюза на биомаса от дрожди Yarrowia lipolytica като нова храна по смисъла на член 1, параграф 2, буква г) от посочения регламент. Заявлението се отнася до употреба на биомаса от дрожди Yarrowia lipolytica в хранителни добавки. Максималните нива на употреба, предложени от заявителя, са 3 g дневно за деца на възраст от 3 до 9 години и 6 g на ден за лица над тази възраст.
                  
               
                     (5)
                  
                  
                     На 15 ноември 2017 г. компетентният орган на Полша представи доклада си за първоначална оценка. В посочения доклад органът стигна до заключението, че биомасата от дрожди Yarrowia lipolytica отговаря на установените в член 3, параграф 1 от Регламент (ЕО) № 258/97 критерии за нови храни.
                  
               
                     (6)
                  
                  
                     Съгласно член 35, параграф 1 от Регламент (ЕС) 2015/2283 всяко искане за пускане на нова храна на пазара в рамките на Съюза, подадено до държава членка в съответствие с член 4 от Регламент (ЕО) № 258/97, по което не е взето окончателно решение преди 1 януари 2018 г., се разглежда като заявление, подадено съгласно Регламент (ЕС) 2015/2283.
                  
               
                     (7)
                  
                  
                     Макар че заявлението за пускане на пазара на Съюза на биомаса от дрожди Yarrowia lipolytica като нова храна беше подадено до държава членка в съответствие с член 4 от Регламент (ЕО) № 258/97, то отговаря също на изискванията, определени в Регламент (ЕС) 2015/2283.
                  
               
                     (8)
                  
                  
                     В съответствие с член 10, параграф 3 от Регламент (ЕС) 2015/2283 на 22 юни 2018 г. Комисията проведе консултации с Европейския орган за безопасност на храните („Органа“), като поиска от него да извърши оценка и да предостави научно становище относно биомасата от дрожди Yarrowia lipolytica като нова храна.
                  
               
                     (9)
                  
                  
                     На 17 януари 2019 г. Органът прие научно становище относно безопасността на биомасата от дрожди Yarrowia lipolytica като нова храна съгласно Регламент (ЕС) 2015/2283 (Scientific Opinion on the safety of Yarrowia lipolytica yeast biomass as a novel food pursuant to Regulation (EU) 2015/2283) (4). Становището е в съответствие с изискванията на член 11 от Регламент (ЕС) 2015/2283.
                  
               
                     (10)
                  
                  
                     Становището на Органа дава достатъчно основания да се приеме, че при предложените вид и нива на употреба и когато се използва като съставка в хранителни добавки, биомасата от дрожди Yarrowia lipolytica е в съответствие с член 12, параграф 1 от Регламент (ЕС) 2015/2283.
                  
               
                     (11)
                  
                  
                     С Директива 2002/46/ЕО на Европейския парламент и на Съвета (5) се установяват изискванията относно хранителните добавки. Употребата на биомаса от дрожди Yarrowia lipolytica следва да бъде разрешена, без да се засягат изискванията на посочената директива.
                  
               
                     (12)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            
               1.   Биомасата от дрожди Yarrowia lipolytica, описана в приложението към настоящия регламент, се включва в списъка на Съюза на разрешените нови храни, установен в Регламент за изпълнение (ЕС) 2017/2470.
            
            
               2.   Вписването в списъка на Съюза, посочено в параграф 1, включва условията за употреба и изискванията за етикетиране, определени в приложението към настоящия регламент.
            
            
               3.   Предвиденото в настоящия член разрешение не засяга разпоредбите на Директива 2002/46/ЕО.
            
         
         
            Член 2
            Приложението към Регламент за изпълнение (ЕС) 2017/2470 се изменя в съответствие с приложението към настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 13 май 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 327, 11.12.2015 г., стр. 1.
         
            (2)  Регламент за изпълнение (ЕС) 2017/2470 на Комисията от 20 декември 2017 г. за изготвяне на списъка на Съюза на новите храни в съответствие с Регламент (ЕС) 2015/2283 на Европейския парламент и на Съвета относно новите храни (ОВ L 351, 30.12.2017 г., стр. 72).
         
            (3)  Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (ОВ L 43, 14.2.1997 г., стр. 1).
         
            (4)  EFSA Journal (Бюлетин на ЕОБХ), 2019;17(2):5594.
         
            (5)  Директива 2002/46/ЕО на Европейския парламент и на Съвета от 10 юни 2002 г. за сближаване на законодателствата на държавите членки по отношение на добавките към храни (ОВ L 183, 12.7.2002 г., стр. 51).
      
      
         
            ПРИЛОЖЕНИЕ
            Приложението към Регламент за изпълнение (ЕС) 2017/2470 се изменя, както следва:
            
                        1)
                     
                     
                        В таблица 1 (Разрешени нови храни) се вмъква по азбучен ред следното вписване:
                        
                                    „Разрешена нова храна
                                 
                                 
                                    Условия, при които новата храна може да се употребява
                                 
                                 
                                    Допълнителни специфични изисквания за етикетиране
                                 
                                 
                                    Други изисквания
                                 
                              
                                    Биомаса от дрожди Yarrowia lipolytica
                                    
                                 
                                 
                                    Посочена категория храни
                                 
                                 
                                    Максимални нива
                                 
                                 
                                    Означението на новата храна при етикетиране на хранителните продукти, в които се съдържа, е „Термично умъртвена биомаса от дрожди Yarrowia lipolytica“.“
                                 
                                 
                                     
                                 
                              
                                    Хранителни добавки съгласно определението в Директива 2002/46/ЕО, с изключение на хранителни добавки за кърмачета и малки деца
                                 
                                 
                                    6 g/ден за деца на възраст над 10 години, подрастващи и възрастни
                                    3 g/ден за деца на възраст от 3 до 9 години
                                 
                              
                  
                        2)
                     
                     
                        В таблица 2 (Спецификации) се вмъква по азбучен ред следното вписване:
                        
                                    „Разрешена нова храна
                                 
                                 
                                    Спецификация
                                 
                              
                                    Биомаса от дрожди Yarrowia lipolytica
                                    
                                 
                                 
                                    
                                       Описание/определение:
                                    
                                    Новата храна представлява изсушена и термично умъртвена биомаса от дрожди Yarrowia lipolytica.
                                    
                                       Характеристики/състав:
                                    
                                    Белтък: 45—55 g/100 g
                                    Хранителни влакнини: 24—30 g/100 g
                                    Захари: < 1,0 g/100 g
                                    Мазнини: 7—10 g/100 g
                                    Общо пепел: ≤ 12 %
                                    Съдържание на вода: ≤ 5 %
                                    Съдържание на сухо вещество: ≥ 95 %
                                    
                                       Микробиологични критерии:
                                    
                                    Общ брой аеробни микроорганизми: ≤ 5 × 103 CFU/g
                                    Общо брой дрожди и плесени: ≤ 102 CFU/g
                                    Жизнеспособни клетки от Yarrowia lipolytica
                                        (1): < 10 CFU/g (т.е. граница на откриване)
                                    Колиформи: ≤ 10 CFU/g
                                    
                                       Salmonella spp.: да не се открива в 25 g
                                 
                              
                  
               (1)  Да се изследва непосредствено след етапа на термичната обработка. Мерки, които трябва да се въведат, за да се избегне кръстосаното замърсяване с жизнеспособни клетки от Yarrowia lipolytica по време на опаковането и/или съхранението на новата храна.“